Dumka : राष्ट्रपिता महात्मा गांधी की जयंती एवं भारत के पूर्व प्रधानमंत्री स्व लाल बहादुर शास्त्री जी की जयंती के अवसर पर सूचना भवन दुमका परिसर में ‘‘सर्वधर्म प्रार्थना सभा’’ का आयोजन किया गया. मौके पर समाज कल्याण मंत्री डॉ लुईस मरांडी ने कहा कि राष्ट्रपिता महात्मा गांधी का पूरा जीवन देश और मानव सेवा में व्यतीत हुआ है. चरखे, खादी और स्वदेशी के माध्यम से उन्होंने स्वावलंबन और श्रम की गरिमा को स्थापित किया है. उन्होंने कहा कि गांधी जी के सत्य और अहिंसा के रास्ते पर चलना ही उनके प्रति सच्ची श्रद्धांजलि होगी. उन्होंने कहा कि बापू ने सिखाया है कि हर व्यक्ति के साथ एक समान व्यवहार होना चाहिए.